Obecné zastupiteľstvo vo Vinohradoch nad Váhom v zmysle § 6 ods. 1 zákona SNR č. 369/1990 Zb. o obecnom zriadení v platnom znení a zákona č. 582/2004 Z. z. o miestnych daniach a miestnom poplatku za komunálne odpady a drobné stavebné odpady v znení neskorších predpisov   s a    u z n á š a   na tomto:

Všeobecne záväznom nariadení obce
o miestnych daniach č. 5/2012

§ 1
Ú v o d n é    u s t a n o v e n i e

1. Obecné zastupiteľstvo vo Vinohradoch nad Váhom podľa § 11 ods. 4 písm. d )zákona  č.369/1990 Zb. o obecnom zriadení v znení neskorších predpisov   r o z h o d l o, že v nadväznosti na ustanovenia zákona NR SR  č. 582/2004 Z. z. O miestnych a daniach a miestnom poplatku za komunálne odpady a drobné stavebné odpady v znení neskorších predpisov ukladá s účinnosťou od 1. januára 2013 nasledovné miestne dane:

a) daň z nehnuteľností
b) daň za psa
c) daň za užívanie verejného priestranstva
d) daň za ubytovanie
e) daň za nevýherné hracie prístroje
f) daň za jadrové zariadenie.

2. Zdaňovacím obdobím miestnych daní uvedených v § l ods. 1 písm. a), b), d), e), a f) je
kalendárny rok.

Prvá časť
Daň z nehnuteľností
§ 2

1. Podmienky určovania a vyberania dane z nehnuteľností v obci Vinohrady nad Váhom, uvedené v tomto Všeobecne záväznom nariadení, platia pre katastrálne územie obce Vinohrady nad Váhom.

2. Daň z nehnuteľností zahŕňa:
-	daň z pozemkov
-	daň zo stavieb
-	daň z bytov a z nebytových priestorov v bytovom dome

3. Toto všeobecne záväzné nariadenie  upravuje základné ustanovenia zákona NR SR číslo  582/2004 Z. z. O miestnych daniach a  miestnom poplatku za komunálne odpady a drobné stavebné odpady v znení neskorších zmien a doplnkov, ktorými sú:                                                                                                                
a/ daňovníka dane z nehnuteľností
b/ predmet dane z nehnuteľností
c/ základ dane
d/ základné ročné sadzby dane z nehnuteľností, ktoré môže obec týmto všeobecne
    záväzným nariadením zvýšiť alebo znížiť
e/ oslobodenie od dane
f/ zníženie dane
g/ vznik a zánik daňovej povinnosti
h/ povinnosť predkladania daňového priznania
i/ vyrubenie dane
j/ platenie dane

Čl. I
D a ň    z   p o z e m k o v
§3
Základ dane

1.  Základom dane z pozemkov je pre pozemky druhu:

 a)  orná pôda, chmeľnice, vinice, ovocné sady a trvalé trávnaté porasty hodnota pozemku bez porastov určená vynásobením výmery pozemkov v m2   a hodnoty pôdy za 1m2 uvedenej v prílohe č. 1 zákona č. 582/2004 Z z. o miestnych daniach a miestnom poplatku za komunálne odpady a drobné stavebné odpady v znení neskorších predpisov. Hodnota ornej pôdy je 0,6652 €/m2

b) lesné pozemky, na ktorých sú hospodárske lesy, rybníky s chovom rýb a za ostatné hospodársky využívané vodné plochy:
hodnota pozemku bez porastov určená vynásobením výmery pozemkov v m2 a hodnoty       pozemku, zistenej na 1 m2 podľa zákona č. 382/2004 Z. z. o znalcoch, tlmočníkoch       a prekladateľoch a o zmene a doplnení niektorých zákonov a vyhlášky Ministerstva       spravodlivosti SR č. 492/2004 Z. z. o stanovení všeobecnej hodnoty majetku.

       c)  záhrada, zastavané plochy a nádvoria, stavebné pozemky a ostatné plochy:
hodnota pozemku určená vynásobením výmery pozemkov v m2 a hodnoty   pozemkov za 1m2 uvedenej v prílohe č. 2 zákona NR SR č. 582/2004 Z. z. O miestnych  daniach a miestnom poplatku za komunálne odpady a drobné stavebné odpady  v znení neskorších predpisov. Hodnota záhrad, zastavaných plôch, nádvorí, stavebných pozemkov a  ostatných plôch je 1,85 €/m2 . Hodnota stavebných pozemkov je 18,58 €/m2.

§ 4
Sadzba dane
      
1.	Zákonná ročná sadzba dane z pozemkov je pre všetky druhy pozemkov  0,25%.
2.	Ročná sadzba pre    
a) ornú pôdu, chmeľnice, vinice, ovocné sady, trvalé trávnaté porasty
           b)  záhrady
           c)  lesné pozemky, na ktorých sú hospodársky využívané vodné plochy
           d)  zastavané plochy a nádvoria
           e)  stavebné pozemky
           f)  ostatné plochy okrem stavebných

        sa zvyšuje na 0,40% 

Čl. II
D a ň   z o    s t a v i e b
§ 5
Sadzba dane

1.  Ročná sadzba dane zo stavieb je 0,033 € za každý aj začatý m2 zastavanej plochy.
2.  Ročná sadzba dane zo stavieb, uvedená v § 5 ods. l sa v celej obci  zvyšuje podľa
    jednotlivých druhov stavieb nasledovne:

a) stavby na bývanie a drobné stavby ,ktoré majú doplnkovú funkciu pre hlavnú stavbu			                                                                       0,072 € /m2

b) stavby na pôdohospodársku produkciu, skleníky, stavby využívané na skladovanie     
  vlastnej pôdohospodárskej produkcie, stavby pre vodné hospodárstvo s výnimkou
  stavieb na skladovanie inej ako vlastnej pôdohospodárskej produkcie a stavieb na
  administratívu
                                                                                                          0,108€/m2   

c) stavby rekreačných a záhradkárskych chát a domčekov na individuálnu rekreáciu
                                                                0,255 € /m2

d) samostatne stojace garáže a samostatné stavby hromadných garáží a stavby určené                         alebo používané na tieto účely, postavené mimo bytových domov	  
            0,255 €/m2

e) priemyselné stavby a stavby slúžiace energetike, stavby slúžiace stavebníctvu s výnimkou stavieb na skladovanie a administratívu
                                                                0,510 € / m2

f) stavby na ostatnú podnikateľskú a zárobkovú činnosť, skladovanie a administratívu	                                                                                               0,928 €/m2
g) ostatné stavby
                                                                                                          0,292 € /m2

3.  Predmetom dane zo stavieb sú stavby, ktoré majú jedno, alebo viac nadzemných alebo podzemných podlaží, alebo ich časti spojené so zemou pevným základom. 

4.  Pri viacpodlažných stavbách sa príplatok za podlažie určuje vo výške 0,033 € za každé  ďalšie podlažie okrem prvého nadzemného podlažia.

Čl. III.
D a ň   z    b y t o v
§ 6
Sadzba dane

1. Ročná sadzba dane z bytov je 0,033 € za každý aj začatý m2 podlahovej plochy bytu a nebytového priestoru.
2.  Ročná sadzba dane z bytov za byt alebo nebytový priestor uvedená v § 6 ods. 1 tohto VZN sa v celej obci    z v y š u j e   nasledovne:
     a)  za byty                                                                    0,109 €/m2
     b)  za nebytové priestory v bytových domoch                0,145€/m2 

Čl. IV.
§ 7
Oslobodenie a zníženie dane z nehnuteľnosti
       
1.  Správca dane ustanovuje, že  poskytuje oslobodenie na:
a) pozemky, na ktorých sú cintoríny, kolumbáriá, urnové háje a rozptylové lúky,
b)  stavby  a ich časti slúžiace výhradne na vykonávanie náboženských obradov cirkvi
c)  pozemky verejne prístupných parkov, priestorov a športovísk

2.  Správca dane zníženie dane na pozemky neposkytuje.

3.  Správca dane ustanovuje, že poskytuje zníženie dane:
a) vo výške 30% z daňovej povinnosti na stavby na bývanie vo vlastníctve občanov starších ako 70 rokov  /občan predloží k nahliadnutiu občiansky  preukaz/ a držiteľov preukazu občana s ťažkým zdravotným postihnutím alebo držiteľov preukazu občana s ťažkým zdravotným postihnutím s potrebou sprievodcu / Žiadateľ predloží preukaz  zdravotne ťažko postihnutý/ , ako aj prevažne alebo úplne bezvládnych občanov, ktoré slúžia výlučne na ich trvalé bývanie, 
 
b) vo výške 30% z daňovej povinnosti na samostatne stojace garáže vo vlastníctve občanov starších ako 70 rokov  /občan predloží k nahliadnutiu občiansky preukaz/, držiteľov preukazu občanov s ťažkým zdravotným postihnutím alebo držiteľov preukazu občana s ťažkým zdravotným postihnutím s potrebou  sprievodcu / občan – žiadateľ predloží k nahliadnutiu doklad preukazujúcu dôvod zníženia daňovej povinnosti/, ktoré slúžia pre motorové vozidlo používané na ich dopravu.

4.  Občanovi staršiemu ako 70 rokov a prevažne, alebo úplne bezvládnemu občanovi, ktorý si uplatnil zníženie dane v predchádzajúcich zdaňovacích obdobiach z dôvodu vekovej hranice a nenastali u neho zmeny skutočností, rozhodujúcich na vyrubenie dane znížená daň i v nasledujúcich  rokoch.

5.  Daňovník, ktorému vznikla daňová povinnosť  1.1. príslušného zdaňovacieho obdobia,
  si uplatňuje nárok na zníženie, prípadne oslobodenie od dane priamo v daňovom priznaní,
  najneskôr v lehote daňového priznania.
 
6. Daňovník , ktorému bolo poskytnuté zníženie daňovej povinnosti je povinný oznámiť správcovi dane každú zmenu, ktorá má vplyv na výšku jeho daňovej povinnosti.

7. Správca dane ustanovuje, že neposkytuje oslobodenie ani zníženie daňovej povinnosti
 u dani z bytov.
Čl. V.
§ 8
Vyrubenie a platenie dane

1.	Daň z pozemkov , daň zo stavieb a daň z bytov vyrubí správca dane každoročne    rozhodnutím.
2.	Vyrubená daň je splatná  do 15 dní odo dňa doručenia rozhodnutia.
3.	Správca dane určuje platenie dane nad 165,969 € v dvoch  splátkach pričom:
       a)  prvá splátka je splatná do 15 dní odo dňa doručenia rozhodnutia
       b) druhá splátka je splatná do 30. 9. bežného zdaňovacieho obdobia
     4.  Správca dane vyrubenú daň nižšiu ako 1,659 € nebude vyrubovať, ani vyberať.

D R U H Á   Č A S Ť
Daň za psov
§ 9
Predmet dane
    
l. Predmetom dane za psa je pes starší ako 6 mesiacov, chovaný fyzickou osobou alebo   právnickou osobou.

2.Predmetom dane za psa nie je :
   a) pes chovaný na vedecké účely a výskumné účely
   b) pes umiestnený v útulku zvierat
   c) pes so špeciálnym výcvikom, ktorého vlastní alebo používa občan s ťažkým zdravotným postihnutím (nevidiace osoby)

§ 10
Daňovník

l. Daň platí fyzická a právnická osoby, ktorá je vlastníkom alebo držiteľom psa staršieho,   ako 6 mesiacov.

§ 11
Základ dane 
1. Základom dane je počet psov.

§ 12
Sadzba dane

1. Daň za psa sa stanovuje nasledovne:     3,319 € ročne za jedného psa.   

                                                                
§ 13
Vznik a zánik daňovej povinnosti

1. Daňová povinnosť vzniká do 30 dní odo dňa, v ktorom sa pes stal predmetom dane.

2. Daňová povinnosť zanikne v priebehu zdaňovacieho obdobia, ak daňovník oznámi túto skutočnosť správcovi dane do 30 dní odo dňa zániku daňovej povinnosti.

3.  Správca dane vráti pomernú časť dane za zostávajúce mesiace zdaňovacieho obdobia. Nárok na vrátenie pomernej časti dane zaniká ak daňovník v uvedenej lehote zánik daňovej povinnosti neoznámil.

§ 14
Oslobodenie od dane

 1. Obec neposkytuje žiadne oslobodenia od dane za psov.

§ 15
Oznamovacia povinnosť a platenie dane

1. Daňovník je povinný písomne oznámiť / vyplniť Evidenčnú kartu držiteľa psa/,vznik a zánik daňovej povinnosti správcovi  dane do 30 dní od vzniku  a zániku  daňovej povinnosti za všetkých chovaných psov, ktorí podliehajú plateniu dane  a v tejto lehote zaplatiť daň, alebo pomernú časť dane za zostávajúce mesiace zdaňovacieho obdobia.        

2. Daňovník je povinný opatriť psov evidenčnou známkou, ktorú im na požiadanie vydá    obecný úrad. Stratu známky je majiteľ psa povinný ohlásiť do 15 dní odo dňa jej straty    na Obecný úrad vo Vinohradoch nad Váhom.

3. Správca dane každého nového prihláseného psa vyrubí daň rozhodnutím.    Vyrubená daň je splatná do 15 dní odo dňa právoplatnosti rozhodnutia.    V ďalších zdaňovacích obdobiach je daň na zdaňovacie obdobie splatná bez vyrubenia     do 31. januára tohto zdaňovacieho obdobia.

4. Daňovník môže daň splatnú  nad 16,596 € zaplatiť v dvoch rovnakých  splátkach    do 30.9. bežného roka. Daň je možné uhradiť a)  poštovou poukážkou
                                                        b)  v hotovosti do pokladne obecného úradu

T R E T I A    Č A S Ť

Daň za užívanie verejného priestranstva
§ 16
Predmet dane

l. Predmetom dane za užívanie verejného priestranstva je  osobitné užívanie verejného   priestranstva .

2. Verejným priestranstvom na účely tohto zákona sú verejnosti prístupné pozemky     vo vlastníctve alebo užívaní obce. 

3. Daň sa platí  za osobitné užívanie verejného priestranstva na účely poskytovania služieb,    umiestnenia  stavebného zariadenia, prenosného reklamného zariadenia, veľkokapacitného kontajneru, predajného zariadenia, zariadenia cirkusu, zariadenia lunaparku  a iných atrakcií, umiestnenia skládky, trvalého  parkovania cestného vozidla na vyhradenom priestore verejného priestranstva, odstavenia nepojazdného vozidla a auto vraku.

§ 17
Daňovník

1. Daňovníkom je fyzická alebo právnická  osoba, ktorá verejné priestranstvo užíva.

§ 18

Oznamovacia povinnosť,
 vyrubenie dane a platenie dane

l. Daňovník je povinný písomne oznámiť svoj zámer osobitného užívania verejného priestranstva správcovi dane najneskôr v deň vzniku daňovej povinnosti.

§ 19
Sadzba dane

1. Základná sadzba dane za užívanie verejného priestranstva v obci Vinohrady nad Váhom je, ak nie je  v texte uvedené inak, 0,331 € za každý aj neúplný m2 užívaného verejného priestranstva a každý aj neúplný deň.

2. Pri užívaní verejného priestranstva za účelom krátkodobého umiestnenia predajného     zariadenia slúžiaceho na poskytovanie služieb je sadzba  0,331 €/m2/ deň.

3. Za ostatné dočasné skládky / stavebný materiál- štrk, piesok, tuhé palivo a pod. je sadzba dane nasledovná:
a/ za skládky do 3 dní                                                                     bezplatne
b/ za  skládky od 4 dní                                                                   0,331 €/m2/deň/
c/ za skládky pri IBV počas platnosti stavebného povolenia             bezplatne
 Umiestnenie dočasných skládok nesmie ohrozovať bezpečnosť cestnej premávky

4. Za umiestnenie:
    strelnice, inej technicko-zábavnej činnosti, kolotočov, lunaparkov a cirkusu    je sadzba dane 0,165 € /m2/deň.

5. Daň za užívanie verejného priestranstva na trhovisku je upravená  vo VZN č. 7/98    o trhovom priadku a podmienkach predaja výrobkov a poskytovania služieb na trhových    miestach.

6.  Daň  sa neplatí za kultúrnu a športovú akciu usporiadanú na verejnom priestranstve    bez vstupného alebo akciu, ktorej výťažok je určený na charitatívne a verejnoprospešné    účely. 

7. Trvalým parkovaním vozidla mimo stráženého parkoviska sa rozumie vyhradenie časti     verejného priestranstva  na parkovanie pre určité vozidlo alebo vozidlá právnickej alebo fyzickej osoby a jednak súvislé státie vozidlom / napr. motorové vozidlo, vrak  motorového vozidla, obytný príves a pod./ na tom istom mieste.
    
  8.    Sadzba za parkovanie vozidiel                 
     Motorové vozidlo do 3,5 t hmotnosti bez vleku                                  66,387 €
                                 nad  3,5t  hmotnosti  bez vleku                                99,581 €
                                 automobil s vlekom                                                165,969 €
                                 automobil s návesom                                              165,969 €
                                 samostatný vlek                                                        66,387 €
     Daň  platia právnické a fyzické osoby, ktoré užívajú verejné priestranstvo. Ak užíva
     tú istú časť verejného priestranstva niekoľko užívateľov spoločne, zodpovedajú 
     za platenie spoločne a nerozdielne. 

9. Za zabratie verejného priestranstva odstavením
    a/ dočasne vyradeného cestného vozidla                                                     0,331 €/deň
    Daň sa platí za každý deň zaberania verejného priestranstva, najskôr odo dňa právoplatnosti rozhodnutia štátneho orgánu o dočasnom vyradení vozidla a odovzdania tabuliek s evidenčným číslom  na dopravnom inšpektoráte až do uplynutia lehoty  do 30 dní podľa osobitného predpisu.   Po tejto lehote sa vozidlo pre potreby VZN posudzuje ako nepojazdné a pri určení dane za osobitné užívanie verejného priestranstva sa naň vzťahujú ustanovenia bodu b/.
   
    b/ nepojazdného cestného vozidla alebo auto vraku                                  0,663/deň
    
    Daň sa platí za každý deň od uplynutia stanoveného termínu, do ktorého bola obcou uložené odstrániť vozidlo z verejného priestranstva.
            
§ 20
Splatnosť dane

    1. Obec vyrubí daň platobným výmerom. Vyrubená daň je splatná do 15 dní odo dňa nadobudnutia právoplatnosti rozhodnutia.

§ 21
Vznik a zánik daňovej povinnosti

1. Daňová povinnosť vzniká začatím užívania verejného priestranstva. Daňová povinnosť        v priebehu zdaňovacieho obdobia zaniká, ak daňovník túto skutočnosť oznámi správcovi dane do 30 dní odo dňa zániku daňovej povinnosti.
Správca dane vráti pomernú časť dane za zostávajúce dni, za ktoré bola daň zaplatená, ak 
daňovník v uvedenej lehote o to požiada.

§ 22
Oslobodenie od dane za užívanie verejného priestranstva

1. Obec neposkytuje žiadne oslobodenia za parkovacie miesta.

ŠTVRTÁ   ČASŤ

Daň za ubytovanie

§ 23
Predmet dane

1. Predmetom dane za ubytovanie je odplatné prechodné ubytovanie fyzickej osoby v zariadení poskytujúcom služby prechodného ubytovania.

§ 24
Daňovník

1. Daňovníkom je fyzická osoba, ktorá sa v zariadení  odplatne prechodne ubytuje.

§ 25
Základ dane
1. Základom je počet prenocovaní.
                                                                
§ 26
Sadzba dane

1. Sadzba dane je  0,132 € na osobu a prenocovanie.
                                                            
§ 27
Vyberanie dane

1. Platiteľom dane je prevádzkovateľ ubytovacieho zariadenia, ktorý prechodné ubytovanie poskytuje. Platiteľ je povinný:
a)	písomne ohlásiť vznik daňovej povinnosti do 10 dní odo dňa začatia poskytovania  
 ubytovania
b)	viesť predpísanú evidenciu na účely dane  ( kniha hostí)
c)	preukazovať správcovi dane do 15. dňa po uplynutí štvrťroka príjem a výpočet dane na tlačive vydanom správcom dane
d)	uhradiť daň do 15 dní po uplynutí štvrťroka.

§ 28
Oslobodenie od dane za ubytovanie

1. Obec neposkytuje žiadne oslobodenie od dane za ubytovanie.

PIATA ČASŤ
Daň za nevýherné hracie automaty

§ 29

Predmet dane

1. Daň sa platí za umiestnenie nevýherného hracieho prístroja prevádzkovaného v priestoroch
prístupných verejnosti, ktorý spúšťa alebo prevádzkuje za odplatu, pričom prístroj nevydáva
peňažnú výhru.

2. Nevýherný hrací prístroj je:
a) elektronický prístroj na počítačové hry
b) mechanický prístroj a elektronický prístroj, automat a iné zariadenie na zábavnú hru.

§ 30

Daňovník

1. Daňovníkom je fyzická a právnická osoba, ktorá nevýherný hrací prístroj prevádzkuje.

§ 31

Základ dane

1. Základom dane je počet nevýherných hracích prístrojov.

§ 32
Sadzba dane

1. Sadzba dane je:
 a) 132,775 €/rok za  1 nevýherný hrací prístroj.
 b) 0,00  €/rok za mechanický prístroj

§ 33

Vznik a zánik daňovej povinnosti

1. Daňová  povinnosť vzniká dňom začatia prevádzkovania nevýherných hracích prístrojov. Daňovníkovi vzniká povinnosť nahlásiť túto skutočnosť správcovi dane do 30 dní odo dňa vzniku daňovej povinnosti. Daňová povinnosť zaniká dňom ukončenia prevádzkovania nevýherných hracích prístrojov, ak daňovník oznámi túto skutočnosť správcovi dane do 30 dní odo dňa zániku daňovej povinnosti. Správca dane vráti pomernú časť dane za zostávajúce dni zdaňovacieho obdobia za ktoré bola daň zaplatená. Nárok na vrátenie dane zaniká, ak  daňovník v uvedenej lehote neoznámi zánik daňovej povinnosti.

§ 34
Oznamovacia povinnosť ,
vyrubenie  dane a platenie dane
1.  Daňovník je povinný: 
    a) písomne oznámiť vznik daňovej povinnosti správcovi dane do 30 odo dňa vzniku       daňovej povinnosti

    b) viesť evidenciu o prevádzkovaní nevýherných hracích prístrojov, ktorá musí     obsahovať: vlastníka nevýherného hracieho prístroja, druh, výrobné číslo prístroja, deň začatia a deň ukončenia prevádzkovania nevýherného hracieho prístroja.

    c) označiť každý nevýherný hrací prístroj štítkom s uvedením týchto údajov:
    - názov firmy, resp. meno podnikateľa, adresa
    - druh nevýherného hracieho prístroja, výrobné číslo ,
    - dátum umiestnenia a začatia prevádzkovania

   d) písomne oznámiť správcovi  zánik daňovej povinnosti do 30 dní odo dňa   zániku daňovej povinnosti

2.  V ďalších zdaňovacích obdobiach je daň na zdaňovacie obdobie splatná bez vyrubenia    do 31. januára príslušného zdaňovacieho obdobia. 

§ 35
Oslobodenie od dane

1. Obec neposkytuje žiadne oslobodenia od dane za nevýherné hracie prístroje

ŠIESTA ČASŤ

Daň za jadrové zariadenie

§ 36
Predmet dane

1.  Predmetom dane za jadrové zariadenie je jadrové zariadenie, v ktorom prebieha štiepna reakcia v jadrovom reaktore  a vyrába sa elektrická energia / ďalej len jadrové zariadenie/ a to aj po časť kalendárneho roka.

§ 37
Daňovník

1. Daňovníkom je držiteľ povolenia na uvádzanie jadrového zariadenia do prevádzky a povolenia na prevádzku jadrového zariadenia podľa ustanovení zákona NR SR  č. 541/2004 Z. z. O  mierovom využívaní jadrovej energie  a o zmene a doplnení niektorých zákonov na výrobu elektrickej energie.

§ 38
Základ dane

1. Základom dane je výmera katastrálneho územia obce v m2, ktoré sa nachádza v oblasti ohrozenia jadrovým zariadením, schválenej Úradom jadrového dozoru Slovenskej republiky. Na zmenu oblasti ohrozenia jadrovým zariadením v priebehu zdaňovacieho obdobia sa na účely tejto dane neprihliada. Výmera katastrálneho územia obce Vinohrady nad Váhom je 10 702 142 m2.

§ 39
Sadzba dane

1.  Sadzba dane za jadrové zariadenie v pásme nad 2/3 polomeru  oblasti ohrozenia je  0,0006 €/m2   

§ 40
Vznik a zánik daňovej povinnosti

1.  Daňová povinnosť vzniká dňom začatia skúšobnej prevádzky jadrového zariadenia a zaniká dňom trvalého ukončenia výroby elektrickej energie v jadrovom zariadení.

2.  Daňovník je povinný písomne oznámiť vznik daňovej povinnosti správcovi dane do 30 dní
odo dňa vzniku daňovej povinnosti a zániku daňovej povinnosti do 30 dní odo dňa zániku
daňovej povinnosti.
Oznamovaciu povinnosť si daňovník splní písomným oznámením, ktoré doručí osobne alebo doporučeným listom na Obecný úrad Vinohrady nad Váhom. Písomné oznámenie pri vzniku daňovej povinnosti obsahuje:  – identifikačné údaje daňovníka , meno alebo názov prevádzkovateľa, číslo povolenia na prevádzku jadrového zariadenia, vydaného – kedy a kto povolenie vydal, IČO, DIČ, sídlo alebo adresu prevádzkovateľa, číslo povolenia na prevádzku jadrového zariadenia, vydaného – kedy a kto povolenie vydal, identifikáciu jadrového zariadenia, sídlo alebo umiestnenie, počet reaktorov, deň začatia skúšobnej prevádzky, oznámenie o dobe prevádzky a výrobe elektrickej energie za uplynulý rok za každý reaktor a jadrové zariadenie samostatne.

§ 41
Vyrubenie dane a platenie dane

1. Daň vyrubí správca dane rozhodnutím  do 31. januára zdaňovacieho obdobia za predchádzajúci kalendárny rok. Daň sa vypočíta ako súčin základu dane podľa § 38 a sadzby dane podľa  § 39 . Ak sa v rôznych oblastiach ohrozenia jadrovým zariadením, ktoré sa vzájomne čiastočne prekrývajú, nachádza zastavané územie obce v rovnakom pásme podľa §70, správca dane vyrubí každému daňovníkovi pomernú časť dane. Pomerná časť dane sa vypočíta ako podiel dane podľa odseku 2/ pripadajúci na jednotlivých daňovníkov, pričom celková daň nesmie prekročiť daň vypočítanú podľa odseku 2/ pre toto rovnaké pásmo.

2. Vyrubená daň je splatná do 15 dní odo dňa nadobudnutia právoplatnosti rozhodnutia. 

                                  
SIEDMA ČASŤ

Záverečné ustanovenia

§ 43
Spôsob platenia miestnych daní

Daň možno platiť:
a/ bezhotovostným prevodom z účtu uvedeného v banke na príslušný  účet správcu dane uvedený v rozhodnutí.
b/ v hotovosti
    l. poštovým peňažným poukazom na príslušný účet správcu dane
    2. pri platbách do 331,939 € v pokladni Obecného úradu vo Vinohradoch nad Váhom.

§ 44

l. Správca dane vyrubí miestnu  daň uvedenú v § 1 ods. l rozhodnutím, pokiaľ nie je v zákone uvedené inak.

§ 45

1. Pri správe a kontrole miestnych daní sa využívajú príslušné ustanovenia zákona číslo 563/2009 Z. z. o správe daní a poplatkov (daňový poriadok) a o zmenách a doplnení niektorých zákonov.

§ 46

1.	Obec je oprávnená kontrolovať správnosť výpočtu.

2.	Kontrolu nad dodržiavaním príslušných ustanovení Všeobecne záväzného nariadenia
o miestnych daniach vykonávajú
- hlavný kontrolór obce
- poverení  zamestnanci 

3.	V prípade porušenia ustanovení tohto VZN sa bude postupovať v súlade s príslušnými
ustanoveniami zákona č. 369/1990 Zb. o obecnom zriadení v znení neskorších zmien a doplnkov a zákona č. 563/2009 Z. z. o správe daní (daňový poriadok) a o zmene a doplnení niektorých zákonov.

§ 47

1  Obecné zastupiteľstvo obce Vinohrady nad Váhom sa na tomto Všeobecne 
    záväznom nariadení o miestnych daniach uznieslo dňa 03. decembra 2012 
    uznesením č. 71/2012.

2. Všeobecne záväzné nariadenie nadobúda účinnosť dňom 01.01. 2013.

3. Nadobudnutím účinnosti tohto VZN sa ruší: 
    Všeobecne záväzné nariadenie č.6/2009 o miestnych poplatkoch 

vo Vinohradoch nad Váhom                                                           
dňa  04.12.2012
                                                                                       Ing. Eva Hanusová 
                                                                                          starostka obce

Deň zverejnenia  04. 12. 2012